Poplave u Bosni i Hercegovini 2021.

{{Infokutija događaj
| naslov                    = {}
| slika                    = Miljacka2021.jpg
| veličina slike           = {{{image_size|{}}}}
| tekst                     = Miljacka pred potapanjem mosta
| datum                     = 4–11. oktobar 2021.
| mjesto                    = 
| koordinate                = 
| uzrok                    = Bujične poplave
| broj_mrtvih              = 0
| broj povrijeđenih        = {{{broj povrijeđenih|{}}}}
| prijavljeni_nestanci     = 0
| prijavljena šteta        = {{{prijavljena šteta|{}}}} {}
| veb-sajt                 = 
}}
U periodu od 4. do 11. novembra 2021, obilne padavine, dovele su do velikih poplava u mnogim mjestima u Bosni i Hercegovini. Federalni hidrometereološki zavod izdao je crveno upozorenje zbog poplava 5. novembra 2021. Pričinjena je velika materijalna šteta.

Prvi talas poplava počeo je u noći sa 4. na 5. novembar i izazvao je poplave mnogih rijeka ili je njihov nivo značajno povećan. Stotine objekata je barem djelimično poplavljeno. Najteže je pogođeno naselje Otes, gdje su se vatrogasna vozila koristila za evakuaciju desetina ljudi i vreće s pijeskom koje se postavljaju kako bi se spriječile poplave kuća. Poplave su dovele do privremenog zatvaranja autoputa A1, a predviđalo se da kiša neće potpuno prestati do ponedjeljka 8. novembra 2021. Voda se počela povlačiti tokom 6. i 7. novembra, osim u Doboju gdje je došlo do blagog porasta. Nekoliko neeksplodiranih bombi pronađeno je u prethodno poplavljenim područjima.

## Pogođeni dijelovi
### Kanton Sarajevo
Sarajevo je najviše pogođeno poplavama. Dana 5. novembra 2021. glavne saobraćajnice u Sarajevu su bile pod vodom, što je izazvalo usporavanje saobraćaja. Poplave su najviše pogodile Otes. Mnoge kuće su poplavljene, a neki automobili su zaglavljeni u vodi. Vatrogasci, policija, Agencija za civilnu zaštitu Kantona Sarajevo, te volonteri su upravljali situacijom. Usljed nedostatka radne snage pomoć pogođenim objektima nije brzo pružena. Saobraćaj između Otesa i ostatka grada bio je prekinut zbog poplava. Rijeke Željeznica i Tilava poplavile su Butmir i Gornji Kotorac, gdje je zahvaćeno na desetine objekata, a potopljen je Most spasa koji povezuje Butmir i naselje Sokolović Kolonija. Na pravcima koji povezuju Boljakov Potok, Pofaliće i Stup, bilo je prepreka u saobraćaju.

Poplave u Starom Gradu suzbijene su zahvaljujući velikom odzivu stanovnika i čišćenju površinskih slivnika. Zatvorene su škole na Ilidži, gdje su se odvijaju volonterske akcije postavljanja vreća s pijeskom. Došlo je do kvara na električnoj mreži na Reljevu, što je izazvalo nestanak struje u većem dijelu Sarajeva na nekoliko sati. Fabrika kisika kompanije Meser je također poplavljena.

Vilsonovo šetalište bilo je privremeno zatvoreno. Rijeka Željeznica je erodirala zemljište u blizini. Obližnji objekti bili su u opasnosti od urušavanja u rijeku zbog toga. U Butmiru su se postavljale vreće s pijeskom. Vlakovo je bilo jako poplavljeno, a rijeka Miljacka je bila blizu potapanja nekih mostova. Velika šteta je pričinjena i na skijalištu Jahorina.

Domaćinstva su ostala bez struje u Foči, a voda nije za piće. Voznica u Hadžićima je poplavljena, ali objekti nisu pogođeni. Izvor Krupe je, prvi put postao nepitak tokom padavina. Stručnjaci su i ranije upozoravali da će biti ozbiljnih posljedica zbog krčenja šuma. To je uticalo na razmjere poplava, kao i na izvorište rijeke. U Istočnoj Ilidži, poplavama je ugroženo 150 kuća. Iz Kijeva je evakuisano devet osoba, a put Foča–Trnovo je djelimično uništen.

Zavod za javno zdravstvo Kantona Sarajevo savjetovao je da se ne pije voda iz vodovoda.

### Srednjobosanski kanton
Nivoi rijeka Bosne i Fojnice su u porastu, ali nijedan stambeni objekat nije pogođen.

### Hercegovačko-neretvanski kanton
Nivo rijeke Neretve u Konjicu je u 4:00 sata dostigao rekordan nivo gdje su poplave, a putevi su pod vodom. Građanima Mostara savjetovano je da prokuhaju vodu koja nije sigurna za piće. Na području općine Konjic poplavljeno je desetine stambenih objekata, te lokalni putevi, a u pojedinim selima bilo je problema sa strujom i vodovodom. Hotovlje je odsječeno od regionalnog saobraćaja. Nivo Bune bio je najveći od početka mjerenja od 1923 na 195&nbsp;cm, te su mnoge zgrade u Blagaju poplavljene.

Neretva je prepuna smeća, što je problem koji se godinama uočava tokom obilnijih padavina, uzrokovan neregulisanim odlaganjem smeća u blizini rijeke.

### Tuzlanski kanton 
Spreča je 9. novembra 2021. poplavila 10 hektara doline u Sprečkom polju kod Gračanice. Vodostaj je bio 304&nbsp;cm.

### Zeničko-dobojski kanton
Poplavljeni su lokalni putevi u Visokom što je otežavalo saobraćaj, dok je rijeka Bosna još i poplavila Kakanj, Povezice, Malješ, Doboj.

## Međunarodna reakcija 
*Hrvatska — Hrvatski ministar vanjskih i evropskih poslova Gordan Grlić-Radman ponudio je pomoć u sanaciji štete od poplava.

## Pogledajte još
*Poplave u Bosni i Hercegovini 2014.
*Poplave u jugoistočnoj Evropi 2014.
*Poplave u Bosni i Hercegovini 2024.

## Reference
Kategorija:Poplave u Bosni i Hercegovini
Kategorija:2021. u Bosni i Hercegovini
Kategorija:Poplave u 2021.